pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมการขนส่งทางบก ปรับเวลาให้บริการรถโดยสารสาธารณะในพื้นที่ควบคุมสูงสุดและเข้มงวด หยุดให้บริการในช่วงเวลา 22.00 - 04.00 น. มีผลถึงวันที่ 15 ตุลาคม 2564
วันพุธที่ 6 ตุลาคม 2564
กรมการขนส่งทางบก ปรับเวลาให้บริการรถโดยสารสาธารณะในพื้นที่ควบคุมสูงสุดและเข้มงวด หยุดให้บริการในช่วงเวลา 22.00 - 04.00 น. มีผลถึงวันที่ 15 ตุลาคม 2564
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ตามที่นายกรัฐมนตรีได้ออกข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 34) โดยปรับมาตรการผ่อนคลายเข้มงวดบางกรณีให้มีความเหมาะสม กําหนดมาตรการควบคุมเท่าที่จําเป็นตามระดับพื้นที่ของสถานการณ์เพื่อให้สอดคล้องกับสถานการณ์ปัจจุบัน ปรับเวลาการห้ามออกนอกเคหสถานสําหรับพื้นที่ควบคุมสูงสูดและเข้มงวด เป็นระหว่างเวลา 22.00 - 04.00 น. มีผลตั้งแต่วันที่ 1 - 15 ตุลาคม 2564 ดังนั้น กรมการขนส่งทางบก (ขบ.) จึงได้ออกคําสั่ง ขบ. เรื่อง ขยายการบังคับใช้และปรับมาตรการการให้บริการรถโดยสารสาธารณะ และการขนส่งสินค้า โดยให้คงมาตรการบังคับใช้มาตรการการให้บริการรถโดยสารสาธารณะ และการขนส่งสินค้าต่อไป จนถึงวันที่ 15 ตุลาคม 2564 การให้บริการระบบขนส่งสาธารณะทุกประเภทในเขตพื้นที่ควบคุมสูงสุดและเข้มงวดยังคงจัดบริการเดินทางด้วยรถโดยสารสาธารณะให้สอดคล้องกับข้อกําหนด โดยงดให้บริการตั้งแต่เวลา 22.00 - 04.00 น. และจํากัดจํานวนผู้โดยสารที่ใช้บริการไม่เกินร้อยละ 75 ของจํานวนที่นั่งและที่ยืน รวมทั้งจัดให้มีการเว้นระยะห่างและการปฏิบัติตามมาตรการด้านสาธารณสุข ส่วนการให้บริการของรถโดยสารประจําทางในเส้นทางหมวด 1 หมวด 4 และรถโดยสารไม่ประจําทางในพื้นที่ควบคุมสูงสูดและเข้มงวดทุกจังหวัดให้เป็นไปตามคําสั่งคณะกรรมการควบคุมการขนส่งทางบกประจําจังหวัด สําหรับผู้ประกอบการขนส่งสินค้าให้งดการขนส่งสินค้าในพื้นที่ควบคุมสูงสูดและเข้มงวดทุกจังหวัด ระหว่างเวลา 22.00 - 04.00 น. ของวันรุ่งขึ้น จนถึงวันที่ 15 ตุลาคม 2564 เว้นแต่บุคคลที่มีความจําเป็นในการขนส่งสินค้าเพื่อประโยชน์ของประชาชน ได้แก่ ผู้ขนส่งอาหาร ยา เวชภัณฑ์ เครื่องมือแพทย์ สินค้าอุปโภคบริโภค ผลผลิตทางการเกษตร น้ํามันเชื้อเพลิง ไปรษณีย์ พัสดุภัณฑ์สิ่งพิมพ์ หรือสินค้าเพื่อการส่งออกหรือนําเข้า โดยจัดเตรียมใบอนุญาตขับรถ บัตรประจําตัวประชาชน บัตรประจําตัวพนักงานหรือหนังสือรับรองการทํางาน และเอกสารรับรองความจําเป็นเกี่ยวกับสินค้าและการเดินทางของผู้ขนส่งสินค้าเพื่อใช้แสดงต่อเจ้าหน้าที่ และต้องปฏิบัติตามมาตรการป้องกันโรคที่ทางราชการกําหนดอย่างเคร่งครัดเช่นเดียวกัน
อธิบดีกรมการขนส่งทางบก กล่าวเพิ่มเติมว่า การให้บริการเดินทางด้วยรถโดยสารสาธารณะทุกประเภท ผู้ประกอบการยังคงต้องดําเนินการตามมาตรการเว้นระยะห่างทางสังคม ไม่รับผู้โดยสารรายใหม่เพิ่มหากภายในรถมีผู้โดยสารครบตามจํานวนที่กําหนด ผู้โดยสารต้องสวมหน้ากากอนามัยหรือหน้ากากผ้าตลอดการเดินทางเพื่อป้องกันการแพร่ระบาดของโรคติดเชื้อไวรัส COVID-19 ต้องมีการระบายอากาศภายในรถโดยสารปรับอากาศ รถตู้โดยสารปรับอากาศ และมีการแวะพักทุก 2 - 3 ชั่วโมง เพื่อระบายอากาศภายในรถ และทําความสะอาดภายในตัวรถและพื้นผิวสัมผัสภายในรถด้วยน้ํายาฆ่าเชื้อ
รัฐบาลไทย-ข่าวทำเนียบรัฐบาล-รองนายกรัฐมนตรี พร้อมด้วยปลัดกระทรวงมหาดไทย และคณะ ลงพื้นที่ตรวจติดตามความพร้อมแผนเปิดประเทศไทยสำหรับนักท่องเที่ยวโดยไม่มีการกักตัว (Phuket Sandbox)
วันพฤหัสบดีที่ 24 มิถุนายน 2564
รองนายกรัฐมนตรี พร้อมด้วยปลัดกระทรวงมหาดไทย และคณะ ลงพื้นที่ตรวจติดตามความพร้อมแผนเปิดประเทศไทยสําหรับนักท่องเที่ยวโดยไม่มีการกักตัว (Phuket Sandbox)
รองนายกรัฐมนตรี พร้อมด้วยปลัดกระทรวงมหาดไทย และคณะ ลงพื้นที่ตรวจติดตามความพร้อมแผนเปิดประเทศไทยสําหรับนักท่องเที่ยวโดยไม่มีการกักตัว (Phuket Sandbox)
วันนี้ (24 มิ.ย.64) เวลา 16.20 น. นายสุพัฒนพงษ์ พันธ์มีเชาว์ รองนายกรัฐมนตรี พร้อมด้วย นายฉัตรชัย พรหมเลิศ ปลัดกระทรวงมหาดไทย ศาสตราจารย์พิเศษ ดร. ทศพร ศิริสัมพันธ์ เลขาธิการคณะกรรมการพัฒนาการเศรษฐกิจและสังคมแห่งชาติ ประธานกรรมการการท่องเที่ยวแห่งประเทศไทย นายยุทธศักดิ์ สุภสร ผู้ว่าการการท่องเที่ยวแห่งประเทศไทย ลงพื้นที่ตรวจเยี่ยมความพร้อมพื้นที่คัดกรองนักท่องเที่ยวเพื่อเตรียมความพร้อมแผนเปิดประเทศไทยสําหรับนักท่องเที่ยวโดยไม่มีการกักตัว (Phuket Sandbox) โดยมี นายณรงค์ วุ่นซิ้ว ผู้ว่าราชการจังหวัดภูเก็ต พร้อมด้วยรองผู้ว่าราชการจังหวัด หัวหน้าส่วนราชการในสังกัดกระทรวงมหาดไทยในจังหวัดภูเก็ต นายอําเภอ ผู้อํานวยการท่าอากาศยานนานาชาติภูเก็ต และหน่วยงานที่เกี่ยวข้อง ร่วมให้การต้อนรับ
สืบเนื่องจากที่ประชุมศูนย์บริหารสถานการณ์เศรษฐกิจจากผลกระทบการระบาดของโรคติดเชื้อไวรัสโคโรนา 2019 (ศบค.) ครั้งที่ 2/2564 โดยมี พลเอก ประยุทธ์ จันทร์โอชา นายกรัฐมนตรี เป็นประธานได้เห็นชอบในหลักการแนวทางการเปิดรับนักท่องเที่ยวต่างชาติที่ได้รับการฉีดวัคซีนแล้วจากประเทศที่มีความเสี่ยงต่ําและปานกลางของจังหวัดภูเก็ต (Phuket Sandbox) ที่จะมีกําหนดดําเนินการในวันที่ 1 กรกฎาคม 2564
โอกาสนี้ รองนายกรัฐมนตรีพร้อมด้วยปลัดกระทรวงมหาดไทย เลขาธิการสภาพัฒนาการเศรษฐกิจและสังคมแห่งชาติ และคณะ ลงพื้นที่ตรวจเยี่ยมการเตรียมความพร้อมของหน่วยงานที่เกี่ยวข้องพร้อมให้กําลังใจเจ้าหน้าที่ที่เกี่ยวข้องทุกฝ่าย พร้อมตรวจเยี่ยมสถานที่บริการฉีดวัคซีนประชาชน
โดยในเวลา 17:40 น. ที่ศูนย์ปฏิบัติการสั่งการและควบคุมงานอาชญากรรม สถานีตํารวจภูธรท่าฉัตรไชย อ.ถลาง จ.ภูเก็ต รองนายกรัฐมนตรี พร้อมด้วยปลัดกระทรวงมหาดไทย และคณะ ตรวจเยี่ยมการเตรียมความพร้อมและการปฏิบัติงานด่านตรวจทางบก ณ ด่านท่าฉัตรไชย อ.ถลาง จ.ภูเก็ต
นายณรงค์ วุ่นซิ้ว กล่าวว่า ในขณะนี้จังหวัดภูเก็ต มีความพร้อมในด้านการคัดกรองนักท่องเที่ยวเพื่อเตรียมความพร้อมแผนเปิดประเทศไทยสําหรับนักท่องเที่ยวโดยไม่มีการกักตัว (Phuket Sandbox) โดยบูรณาการหน่วยงานด้านความมั่นคง ทั้งฝ่ายปกครอง ทหาร และตํารวจ บริเวณจุดตรวจ/จุดสกัด ทั้งด่านทางบกและท่าอากาศยาน พร้อมทั้งหน่วยงานสังกัดกระทรวงสาธารณสุขในการตรวจคัดกรองโรคบุคคล ซึ่งการขับเคลื่อนการดําเนินงานตามแผนฯ ดังกล่าว เพื่อให้เกิดการฟื้นฟูเศรษฐกิจของประชาชนควบคู่การสกัดการระบาดของโรค ประชาชนต้องปลอดภัย ซึ่งจะเกิดภาพลักษณ์ที่ดีให้กับประเทศไทย
นายเรวัต อารีรอบ นายกองค์การบริหารส่วนจังหวัดภูเก็ต กล่าวว่า ขอขอบคุณรัฐบาลที่ให้การสนับสนุนแผนเปิดประเทศไทยสําหรับนักท่องเที่ยวโดยไม่มีการกักตัว (Phuket Sandbox) ซึ่งทุกภาคส่วนของจังหวัดภูเก็ต โดยเฉพาะอย่างยิ่งองค์กรปกครองส่วนท้องถิ่น ภาคเอกชน และภาคประชาสังคม ได้ร่วมกับผู้ว่าราชการจังหวัดภูเก็ต ขับเคลื่อนการดําเนินงานตามแผนฯ ดังกล่าว เพื่อฟื้นฟูจังหวัดภูเก็ตอย่างเต็มกําลัง
ทั้งนี้ เมื่อเวลา 14:00 น. นายฉัตรชัย พรหมเลิศ ปลัดกระทรวงมหาดไทย ตรวจติดตามการก่อสร้างอาคารศูนย์ราชการจังหวัดภูเก็ตแห่งใหม่ ตําบลตลาดเหนือ อําเภอเมืองภูเก็ต จังหวัดภูเก็ต
รัฐบาลไทย-ข่าวทำเนียบรัฐบาล-"ทหารตำรวจ พร้อมจัดกำลังเสริมการสนับสนุนเคลื่อนย้ายผู้ป่วยเข้ารับการรักษาในระบบ รับมือสถานการณ์แพร่ระบาดที่ยังมีแนวโน้มรุนแรง"
วันจันทร์ที่ 19 กรกฎาคม 2564
"ทหารตํารวจ พร้อมจัดกําลังเสริมการสนับสนุนเคลื่อนย้ายผู้ป่วยเข้ารับการรักษาในระบบ รับมือสถานการณ์แพร่ระบาดที่ยังมีแนวโน้มรุนแรง"
พล.ท.คงชีพ ตันตระวาณิชย์ โฆษก กห. เปิดเผยถึง
กรณีการเตรียมสนับสนุนของ กห.ในการรับมือกับการแก้ปัญหานําผู้ป่วยติดเชื้อตามบ้านและชุมชนที่มีมากขึ้นออกมารักษาในระบบ จากสถานการณ์การแพร่ระบาดของเชื้อโควิดสายพันธุ์ใหม่ที่มีแนวโน้มผู้ติดเชื้อมากขึ้นว่า
พล.อ.ประยุทธ์ จันทร์โอชา นรม.และรมว.กห. ได้กําชับให้ทุกเหล่าทัพและตํารวจ เตรียมจัดกําลังและยานพาหนะเพิ่ม เสริมการทํางานร่วมกับ สธ.แล้ว จากเดิม ที่ได้จัดตั้ง “ศูนย์สนับสนุนการเคลื่อนย้ายผู้ติดเชื้อโควิด 19” ขึ้น โดยระดมยานพาหนะจากทุกเหล่าทัพและตํารวจกว่า 100 คัน พร้อมเจ้าหน้าที่ที่ผ่านการอบรมการปฏิบัติตามมาตรการสาธารณสุข ควบคุมการปฏิบัติ โดย ศปม. เข้าสนับสนุนการทํางานร่วมกับ กทม.โดย “ศูนย์เอราวัณ” และ สธ.โดย “สถาบันการแพทย์ฉุกเฉินแห่งชาติ” เพื่อสนับสนุนการเคลื่อนย้ายผู้ป่วยที่อาจตกค้างหรือมีเพิ่มตามบ้านและชุมชนในพื้นที่ กทม.และปริมณฑล เข้ารับการรักษาตามระบบ โดยที่ผ่านมา ตั้งแต่ 24 เม.ย.64 ถึงปัจจุบัน ศูนย์ดังกล่าวที่ กห.จัดตั้งขึ้น ได้สนับสนุนการเคลื่อนย้ายผู้ป่วยเข้าสู่ระบบการรักษาแล้ว รวมกว่า 15,000 ราย
โดยมีขั้นตอนการทํางานร่วมกัน เมื่อได้รับแจ้งจากผู้ป่วยติดเชื้อตามบ้านหรือในชุมชน ผ่านบริการสายด่วน หมายเลข 1668 1669 1330 ตลอด 24 ชม. หรือ หมายเลข 062 4427903 “ศูนย์สนับสนุนการเคลื่อนย้ายผู้ติดเชื้อโควิด 19” ที่กองทัพจัดตั้งเสริมขึ้น โดยจะประสานทํางานร่วมกันในการประเมินอาการผู้ป่วยและเตรียมสถานพยาบาลปลายทางรองรับ หลังจากนั้นจะจัดเจ้าหน้าที่และยานพาหนะไปรับถึงบ้าน เพื่อนําพาผู้ป่วยเข้ารับการรักษาในระบบ ตามอาการในสถานพยาบาลระดับต่างๆที่จัดขึ้น เช่น ผู้ป่วยสีเขียวในรพ.สนาม ผู้ป่วยสีเหลืองและแดงใน รพ.หลัก หรือ Hospitel เป็นต้น ทั้งนี้ผู้ป่วยสีเขียวที่ติดเชื้อไม่แสดงอาการ สามารถขอรับการกักและรักษาตัวที่บ้าน ( Home Isolation ) หรือในสถานที่พักคอยของชุมชน (Community Isolation) ได้ ภายใต้มาตรการและการดูแลที่สาธารณสุขที่กําหนด
รัฐบาลไทย-ข่าวทำเนียบรัฐบาล-​PM hands down policy to promote Thailand as international dental hub
วันจันทร์ที่ 13 มิถุนายน 2565
​PM hands down policy to promote Thailand as international dental hub
​PM hands down policy to promote Thailand as international dental hub
June 12, 2022, Government Spokesperson Thanakorn Wangboonkongchana disclosed that Ministry of Public Health’s Department of Health Service Support has a plan to propel Thailand to become international dental hub, following Prime Minister and Defense Minister Gen. Prayut Chan-o-cha’s order to stimulate national economy and generate revenue through promoting Thailand as world’s medical hub and dental hub. The plan is to attract foreign tourists with the country’s high-potential dental services. The pilot program will be launched in Phuket.
According to the Government Spokesperson, promotion of medical industry is aimed not only to generate revenues to the country, but also to create employment and boost other related industries. Medical hub is one of the five new S-Curve industries, the future industries to be promoted to achieve the leap growth of Thai economy. The other four are: robotics, digital, aviation & logistics, and biofuels & biochemicals.
Under the policy to promote Thailand as dental hub, cosmetic dentistry will be highlighted, and service rates will be set as one-price policy. In preparation for the implementation, central database and an application will be developed, as well as the interpretation center, payment mechanism, dispute resolution system, and related facilitation system. Interested dental clinics may apply to be part of the program in the 3rd-4th quarter of this year.
The Prime Minister expressed confidence that medical tourism would be a big boost for Thai tourism and economy, and called on all concerned sectors to put collective effort in promoting medical tourism, and in sharing useful ideas and expertise for the benefit of the country’s socio-economic recovery.
รัฐบาลไทย-ข่าวทำเนียบรัฐบาล-นายกฯ สั่งการหน่วยงานที่เกี่ยวข้องติดตามเฝ้าระวัง ตรวจตราอุปกรณ์ ตลอดจนการพัฒนาระบบป้องกัน เตือนภัยสึนามิของไทย และการบรรเทาสาธารณภัยให้มีประสิทธิภาพและทันสมัย
วันจันทร์ที่ 17 มกราคม 2565
นายกฯ สั่งการหน่วยงานที่เกี่ยวข้องติดตามเฝ้าระวัง ตรวจตราอุปกรณ์ ตลอดจนการพัฒนาระบบป้องกัน เตือนภัยสึนามิของไทย และการบรรเทาสาธารณภัยให้มีประสิทธิภาพและทันสมัย
โฆษกรัฐบาลเผย นายกฯ สั่งการหน่วยงานที่เกี่ยวข้องติดตามเฝ้าระวัง ตรวจตราอุปกรณ์ ตลอดจนการพัฒนาระบบป้องกัน เตือนภัยสึนามิของไทย และการบรรเทาสาธารณภัยให้มีประสิทธิภาพและทันสมัย ร่วมทั้ง เชื่อมโยงการทํางานในภูมิภาค
วันที่ 17 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรีระบุว่า จากกรณีที่ภูเขาไฟใต้ทะเล บริเวณมหาสมุทรแปซิกฟิกตอนใต้ ทางด้านตะวันออกของประเทศตองกา เกิดปะทุอย่างรุนแรงทําให้เกิดคลื่นสึนามิเข้าพัดชายฝั่งในเมืองนูกูอาโลฟา ประเทศตองกา และหลายประเทศรอบแนวมหาสมุทรแปซิฟิก และได้มีคําเตือนภัยสึนามิ จนทําให้เกิดความห่วงกังวลถึงระบบการติดตามและเฝ้าระวังการเกิดสึนามิของไทย นั้น
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้สั่งการให้ทุกหน่วยงานที่เกี่ยวข้องติดตามเฝ้าระวังผลกระทบ รวมทั้งตรวจสอบระบบป้องกัน และเตือนภัยของไทยให้พร้อมใช้งานอย่างต่อเนื่อง เพื่อลดผลกระทบ ความเสียหาย ที่อาจเกิดขึ้นหากมีสถานการณ์ไม่พึงประสงค์
ซึ่งในโอกาสนี้ กรมป้องกันและบรรเทาสาธารณภัย (ปภ.) โดยศูนย์เตือนภัยพิบัติแห่งชาติ (ศภช.) ได้ชี้แจงว่า มีการติดตามข้อมูลจากเครื่องมือเฝ้าระวังของหน่วยงานภาคีเครือข่ายทั้งภายในและต่างประเทศ เพื่อประกอบการวิเคราะห์ แจ้งเตือนการเกิดสึนามิ อย่างต่อเนื่องและสม่ําเสมอตลอด 24 ชั่วโมง โดยการเฝ้าระวังการเกิดสึนามิฝั่งอันดามัน จะมีข้อมูลจากทุ่นตรวจวัดคลื่นสึนามิของประเทศไทย จํานวน 2 ตัว ตัวแรกติดตั้งในมหาสมุทรอินเดีย (สถานี 23401) กรณีเกิดสึนามิสามารถยืนยันคลื่นสึนามิที่จะกระทบชายฝั่งทะเลอันดามันของประเทศไทย ล่วงหน้า 1 ชั่วโมง 45 นาที ใช้งานได้ปกติ และตัวที่ 2 ติดตั้งในทะเลอันดามัน (สถานี 23461) กรณีเกิดสึนามิสามารถยืนยันคลื่นสึนามิที่จะกระทบชายฝั่งทะเลอันดามันของประเทศไทย ล่วงหน้า 45 นาที ปัจจุบันทุ่นตัวนี้หลุดจากจุดที่ตั้งซึ่งกําลังประสาน และทุ่นตรวจวัดสึนามิทดแทนกําลังอยู่ระหว่างเร่งกระบวนการผลิต ทั้งนี้ ปภ. จะใช้ข้อมูลจากต่างประเทศมาประกอบการวิเคราะห์ซึ่งจะทําให้ทราบสถานการณ์ได้ ส่วนการเฝ้าระวังการเกิดสึนามิฝั่งอ่าวไทย จะใช้ข้อมูลจากทุ่นตรวจวัดคลื่นสึนามิของประเทศในฝั่งมหาสมุทรแปซิฟิก
“นายกฯ สั่งการด้วยความห่วงใย ไม่ต้องการให้เกิดผลกระทบกับประชาชนไทย ให้หน่วยงานที่เกี่ยวข้องเฝ้าระวังขั้นสูง ขอให้ทุกหน่วยตรวจตราอุปกรณ์ ตลอดจนการพัฒนาระบบเตือนภัยและระบบการบรรเทาสาธารณภัยให้มีประสิทธิภาพและทันสมัย และมีการเชื่อมโยงกันในภูมิภาค ทั้งนี้ ขอให้ประชาชนมั่นใจในระบบการติดตามและเฝ้าระวังการเกิดสึนามิของไทยว่ายังมีความสมบูรณ์ ใช้งานได้ตามปกติ อีกทั้งไทยยังมีการบูรณาการการทํางานร่วมกับต่างประเทศ และประเทศเพื่อนบ้าน ในการแจ้งเตือนอย่างทันท่วงที” นายธนกรฯ กล่าว
รัฐบาลไทย-ข่าวทำเนียบรัฐบาล-"ปลัดกระทรวงกลาโหมให้การต้อนผู้ช่วยทูตทหารสาธารณรัฐเช็กประจำประเทศไทย ในโอกาสเข้ารับหน้าที่ใหม่"
วันศุกร์ที่ 25 มีนาคม 2565
"ปลัดกระทรวงกลาโหมให้การต้อนผู้ช่วยทูตทหารสาธารณรัฐเช็กประจําประเทศไทย ในโอกาสเข้ารับหน้าที่ใหม่"
เมื่อวานนี้ที่ห้องพระบารมีปกเกล้า พลเอก วรเกียรติ รัตนานนท์ ปลัดกระทรวงกลาโหม ให้การต้อนรับ นาย Marek Libricky (มาเร็ก ลิบชีตซกี) เอกอัครราชทูตสาธารณรัฐเช็กประจําประเทศไทย
และ พลอากาศจัตวา Petr Tomanek (เปทเตอร์ โทมาเน็ค) ผู้ช่วยทูตทหารสาธารณรัฐเช็กประจําประเทศไทย ซึ่งได้เดินทางมาแนะนําตัวในโอกาสเข้ารับหน้าที่ใหม่
ไทยและเช็ก มีความสัมพันธ์อันดีระหว่างกันมาอย่างยาวนาน โดยมีความร่วมมือครอบคลุมในด้านต่างๆ รวมถึงอุตสาหกรรมป้องกันประเทศ สําหรับความสัมพันธ์ทางทหาร กองทัพของทั้งสองประเทศมีการแลกเปลี่ยนการเยือนและความร่วมมือในหลายระดับอย่างต่อเนื่อง
การเข้าเยี่ยมคํานับในครั้งนี้จึงถือเป็นโอกาสอันดีที่จะได้พบปะทําความรู้จัก และสร้างความคุ้นเคยกับผู้แทนระดับสูงของต่างประเทศที่ประจําอยู่ในประเทศไทย พร้อมทั้งแลกเปลี่ยนข้อคิดเห็นในประเด็นต่างๆ ที่มีความเข้าใจร่วมกัน ซึ่งมีส่วนช่วยในการกระชับความสัมพันธ์ระหว่างทั้งสองประเทศให้แน่นแฟ้นยิ่งขึ้น
#กลาโหม135ปี
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ประชุมคณะทำงานกรมราชทัณฑ์ โครงการเลี้ยงสุนัขเพื่อพัฒนาพฤตินิสัยผู้ต้องขัง (Dog Therapy)
วันพุธที่ 10 พฤศจิกายน 2564
ปลัดกระทรวงยุติธรรม ประชุมคณะทํางานกรมราชทัณฑ์ โครงการเลี้ยงสุนัขเพื่อพัฒนาพฤตินิสัยผู้ต้องขัง (Dog Therapy)
ปลัดกระทรวงยุติธรรมประชุมคณะทํางานกรมราชทัณฑ์โครงการเลี้ยงสุนัขเพื่อพัฒนาพฤตินิสัยผู้ต้องขัง (Dog Therapy)
ในวันอังคารที่ ๙ พฤศจิกายน ๒๕๖๔ เวลา ๑๖.๓๐ น. ณ ห้องประชุม ๑๑-๐๒ อาคารกระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะทํางานกรมราชทัณฑ์โครงการเลี้ยงสุนัขเพื่อพัฒนาพฤตินิสัยผู้ต้องขัง (Dog Therapy)โดยมี สัตวแพทย์ปานเทพ รัตนากร นายสิทธิ สุธีวงศ์ รองอธิบดีกรมราชทัณฑ์ และเจ้าหน้าที่กรมราชทัณฑ์ เข้าร่วมประชุม
โครงการนี้ มีวัตถุประสงค์เพื่อบําบัดฟื้นฟูจิตใจผู้ต้องขังให้อ่อนโยนด้วยการเลี้ยงสุนัข โดยจะมีการทํา MOU การเลี้ยงสุนัขในเรือนจําระหว่างกรมราชทัณฑ์และคณะสัตวแพทย์ ราชวิทยาลัยจุฬาภรณ์ โดยมีเรือนจํานําร่อง จํานวน ๓ แห่ง ได้แก่ ทัณฑสถานเกษตรอุตสาหกรรมเขาพริก เรือนจํากลางคลองไผ่ และทัณฑสถานหญิงนครราชสีมา ทั้งนี้ กรมราชทัณฑ์จะร่วมจัดทํา Standard Operation Procedures (SOPs) เพื่อการดําเนินการที่มีมาตรฐานให้แล้วเสร็จเพื่อเป็นแนวทางปฏิบัติ หากดําเนินการประสบผลสําเร็จจะขยายผลไปยังเรือนจํา/ทัณฑสถานต่อไป
รัฐบาลไทย-ข่าวทำเนียบรัฐบาล-โฆษกรัฐบาลปลื้ม ผลโพลล์ “บิ๊กตู่”เหมาะนายกมากที่สุด มุ่งทำงานให้ประเทศ ซื่อสัตย์จงรักภักดีต่อสถาบันหลักของชาติ เดินหน้าทำงานให้ประเทศเต็มที่
วันจันทร์ที่ 18 ตุลาคม 2564
โฆษกรัฐบาลปลื้ม ผลโพลล์ “บิ๊กตู่”เหมาะนายกมากที่สุด มุ่งทํางานให้ประเทศ ซื่อสัตย์จงรักภักดีต่อสถาบันหลักของชาติ เดินหน้าทํางานให้ประเทศเต็มที่
โฆษกรัฐบาลปลื้ม ผลโพลล์ “บิ๊กตู่”เหมาะนายกมากที่สุด มุ่งทํางานให้ประเทศ ซื่อสัตย์จงรักภักดีต่อสถาบันหลักของชาติ เดินหน้าทํางานให้ประเทศเต็มที่
วันนี้ (18 ต.ค.64) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า จากผลการสํารวจความคิดเห็นของประชาชนทั่วประเทศ จากสํานักวิจัยที่ประเมินภาพรวมสถานการณ์ความคิดเห็นของประชาชนต่อการเมืองและผู้นํา โดย ทั้ง สํานักวิจัยซูเปอร์โพล (SUPER POLL) และ “สวนสุนันทาโพล” ระบุว่า เสียงประชาชนส่วนใหญ่สะท้อนผลประเมิน ให้พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความเหมาะสมบุคคลที่จะเป็นนายกรัฐมนตรีคนต่อไป ประชาชนยังคงมีความเห็น 68.2 % จาก “SUPER POLL” และ 16.68% จาก “สวนสุนันทาโพล” ทั้งนี้ จากการสํารวจความคิดเห็นของประชาชนให้เหตุผลว่าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความจงรักภักดีต่อสถาบันหลักของชาติ อดทน อดกลั้น มุ่งมั่นทุ่มเททํางานให้ประเทศชาติและประชาชนต่อเนื่อง และกําลังทํางานต่อเนื่องฟื้นฟูเศรษฐกิจของประเทศแก้ปัญหาปากท้องให้กลับมาเปิดประเทศได้ ที่โดดเด่น คือ ยังไม่พบปัญหาทุจริตคอร์รัปชันที่รุนแรงเอื้อต่อผลประโยชน์ส่วนตัวและพวกพ้อง ไม่เหมือนอดีตนายกรัฐมนตรีที่มีปัญหาทุจริตคอร์รัปชันเอื้อผลประโยชน์ต่อครอบครัวและพวกพ้อง เป็นต้น
“ผลโพลล์เป็นส่วนหนึ่งของเสียงสะท้อนของสังคมส่วนใหญ่ว่า ท่านนายกฯเป็นบุคคลที่ยังคงมีผลงานเชิงประจักษ์ และพร้อมเดินหน้าทํางานด้วยความสุจริต ซื่อสัตย์ จงรักภักดี ซึ่งท่านนายกฯ ให้คํามั่นว่าจะมุ่งมั่นตั้งใจทํางานเพื่อพี่น้องประชาชนทุกลุ่มจนกว่าจะครบวาระของรัฐบาลชุดนี้อย่างแน่นอน” นาย ธนกร กล่าว
-------------------
รัฐบาลไทย-ข่าวทำเนียบรัฐบาล-วธ.ส่งเสริมเด็ก เยาวชน ประชาชนศึกษาเรียนรู้สถาปัตยกรรมล้ำค่ายุครัชกาลที่ 5 - 6 จับมือสถานเอกอัครราชทูตสาธารณรัฐอิตาลีประจำประเทศไทย
วันศุกร์ที่ 20 พฤษภาคม 2565
วธ.ส่งเสริมเด็ก เยาวชน ประชาชนศึกษาเรียนรู้สถาปัตยกรรมล้ําค่ายุครัชกาลที่ 5 - 6 จับมือสถานเอกอัครราชทูตสาธารณรัฐอิตาลีประจําประเทศไทย
วธ.ส่งเสริมเด็ก เยาวชน ประชาชนศึกษาเรียนรู้สถาปัตยกรรมล้ําค่ายุครัชกาลที่ 5 - 6 จับมือสถานเอกอัครราชทูตสาธารณรัฐอิตาลีประจําประเทศไทย หอการค้าไทย-อิตาเลียน
วธ.ส่งเสริมเด็ก เยาวชน ประชาชนศึกษาเรียนรู้สถาปัตยกรรมล้ําค่ายุครัชกาลที่ 5-6 จับมือสถานเอกอัครราชทูตสาธารณรัฐอิตาลีประจําประเทศไทย หอการค้าไทย-อิตาเลียน เผยแพร่สารคดีผลงานการออกแบบและสถาปัตยกรรมอิตาลีในประเทศไทยเผยแพร่สู่สังคม กระชับสัมพันธ์ไทย-อิตาลีแน่นแฟ้นยิ่งขึ้น
วันที่ 19 พฤษภาคม 2565 นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานงานเปิดตัวและฉายสารคดี “Me and the Magic Door. Discovering Italian architecture in Bangkok” รอบปฐมทัศน์ โดยมีผู้บริหารกระทรวงวัฒนธรรม(วธ.) ผู้แทนสถานเอกอัครราชทูตสาธารณรัฐอิตาลีประจําประเทศไทย หอการค้าไทย-อิตาเลียน สถานเอกอัครราชทูตประเทศภูมิภาคยุโรปในประเทศไทย จุฬาลงกรณ์มหาวิทยาลัย บริษัทอิตาลีในประเทศไทย และหน่วยงานเครือขายผู้ร่วมสนับสนุนการจัดทําสารคดี เข้าร่วม ณ โรงภาพยนตร์ Icon Cineconic ศูนย์การค้าไอคอนสยาม กรุงเทพฯ
นายอิทธิพล กล่าวว่า กระทรวงวัฒนธรรม(วธ.)มีนโยบายพัฒนาความสัมพันธ์ด้านวัฒนธรรมกับต่างประเทศและส่งเสริมบทบาททางวัฒนธรรมของไทยในเวทีโลกและส่งเสริมการเรียนรู้ การศึกษา การสร้างสรรค์และการจัดการองค์ความรู้ทางวัฒนธรรม ดังนั้น วธ.ร่วมกับสถานเอกอัครราชทูตสาธารณรัฐอิตาลีประจําประเทศไทย หอการค้าไทย-อิตาเลียน หน่วยงานรัฐและเอกชน จัดทําสารคดี “Me and the Magic Door. Discovering Italian architecture in Bangkok” ซึ่งเดิมมีชื่อว่า “White Elephants” มีความยาวประมาณ 40 นาที บอกเล่าเรื่องราวเกี่ยวกับผลงานการออกแบบและสถาปัตยกรรมอิตาลีในประเทศไทย ตั้งแต่สมัยรัชกาลที่ 5 จนถึงปัจจุบัน โดยมีจุดมุ่งหมายเพื่อประชาสัมพันธ์และถ่ายทอดความรู้เชิงประวัติศาสตร์ วัฒนธรรม ผลงานการศึกษา การออกแบบและประชาสัมพันธ์การท่องเที่ยวเชิงวัฒนธรรม ซึ่งสารคดีเรื่องดังกล่าวนําเสนอเรื่องราวผลงานการออกแบบและสถาปัตยกรรมของสถาปนิก วิศวกร และศิลปินชาวอิตาเลียนที่ได้มีส่วนร่วมทํางานกับกรมโยธาธิการของไทยในสมัยรัชกาลที่ 5 และรัชกาลที่ 6 ซึ่งผลงานสิ่งก่อสร้างดังกล่าวหลายแห่ง ยังคงได้รับการรักษาและคงอยู่จนถึงปัจจุบัน
รัฐมนตรีว่าการกระทรวงวัฒนธรรม กล่าวอีกว่า สําหรับสารคดี“Me and the Magic Door. Discovering Italian architecture in Bangkok” เป็นการเผยแพร่มรดกทางสถาปัตยกรรมในประเทศไทยที่สอดคล้องกับภารกิจของวธ.ในการส่งเสริมการสืบสาน รักษาและต่อยอด เผยแพร่ศิลปวัฒนธรรมของชาติให้คงอยู่อย่างยั่งยืน รวมทั้งส่งเสริม สนับสนุนการนําทุนทางวัฒนธรรมมาต่อยอดสู่อุตสาหกรรมวัฒนธรรมเชิงสร้างสรรค์และพัฒนาความสัมพันธ์ทางวัฒนธรรมระหว่างไทยและอิตาลีให้มีความแน่นแฟ้นมากยิ่งขึ้น
รัฐบาลไทย-ข่าวทำเนียบรัฐบาล-เร่งพัฒนาเกษตรกร GAP ดันชาวสุไหงโกลกปลูกพริกทุเรียนในพื้นที่ ส่งออกสร้างรายได้
วันเสาร์ที่ 19 มิถุนายน 2564
เร่งพัฒนาเกษตรกร GAP ดันชาวสุไหงโกลกปลูกพริกทุเรียนในพื้นที่ ส่งออกสร้างรายได้
​‘รมช.มนัญญา’ เร่งพัฒนาเกษตรกร GAP ดันชาวสุไหงโกลกปลูกพริกทุเรียนในพื้นที่ ส่งออกสร้างรายได้
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวภายหลังเป็นประธานการประชุมมอบนโยบายและตรวจเยี่ยมการดําเนินงานด่านศุลกากร สุไหง โก-ลก ณ ห้องประชุมศูนย์ราชการด่านพรหมแดนสุไหงโก-ลก อําเภอสุไหงโก-ลก จังหวัดนราธิวาส โดยมี นายเจษฎา จิตรัตน์ ผู้ว่าราชการจังหวัดนราธิวาส นายพิเชษฐ์ วิริยะพาหะ อธิบดีกรมวิชาการเกษตร นายวิวัตห์ชัย พันธุ์วา รองอธิบดีกรมส่งเสริมสหกรณ์ นายพจน์ภิรัชต์ เนียมจุ้ย รองอธิบดีกรมตรวจบัญชีสหกรณ์ ร่วมในการประชุม ว่า กระทรวงเกษตรและสหกรณ์ได้ให้ความสําคัญกับในการส่งออกสินค้าการเกษตรที่มีคุณภาพไปยังต่างประเทศเพิ่มมากขึ้น เพื่อเพิ่มรายได้ให้กับเกษตรกร ส่งผลให้เศรษฐกิจของประเทศดีขึ้น เพิ่มขีดความสามารถในการแก้ไขปัญหาภาคการเกษตร ยกระดับการผลิตสินค้าการเกษตร และเศรษฐกิจชุมชนฐานราดในอนาคตต่อไป โดยการประชุมในวันนี้ได้เน้นย้ําให้หน่วยงานที่เกี่ยวข้อง เร่งส่งเสริมให้เกษตรกรในพื้นที่ปลูกพืชผักเพื่อสร้างรายได้ ซึ่งปัจจุบันมีการนําเข้ามาจากจังหวัดอื่นๆ โดยเฉพาะพริก และทุเรียน เป็นพืชผัก ผลไม้เศรษฐกิจที่มีมูลค่าสูงเป็นที่ต้องการของตลาดขอให้ส่งเสริมให้มีการปลูกมากขึ้น เพื่อส่งออกไปยังต่างประเทศ นอกจากนี้ อ.สุไหงโกลก จ.นราธิวาส เป็นเมืองชายแดนที่มีการค้าขายสินค้าทั้งด้านอุปโภค บริโภค รวมทั้งสินค้าเกษตรกับประเทศมาเลเซีย จึงควรเร่งผลักดันและส่งเสริมให้เกษตรกรสมัครเข้าสู่ระบบการผลิตทางการเกษตรที่ได้มาตรฐาน GAP ให้มากขึ้น ซึ่งเป็นการปฏิบัติทางการเกษตรที่ดีเพื่อให้ได้ผลผลิตที่มีคุณภาพและปลอดภัยตามมาตรฐานที่กําหนดตั้งแต่กระบวนการผลิตในไร่นาไปจนถึงมือผู้บริโภคเพื่อรองรับความต้องการของประเทศคู่ค้าในอนาคต
โอกาสนี้ การลงพื้นที่ตรวจราชการของผู้บริหารกระทรวงเกษตรและสหกรณ์ในครั้งนี้ ยังมีหัวหน้าส่วนราชการในพื้นที่ให้การต้อนรับ อาทิ นายรุ่งเรือง ธิมาบุตร นายอําเภอสุไหง โก-ลก นายวัลลภ วุฒาพานิชย์ นายด่านศุลกากร สุไหง โก-ลก นายอมรศักดิ์ จู้ทิ่น หัวหน้าด่านตรวจพืช สุไหง โก-ลก นายธีร์ธวัช ศรีเพ็ชรสัย หัวหน้าด่านควบคุมโรคติดต่อระหว่างประเทศ สุไหง- โก-ลก เป็นต้น
รัฐบาลไทย-ข่าวทำเนียบรัฐบาล-การรถไฟแห่งประเทศไทยชี้แจงข้อร้องเรียน กรณีหลังคาชานชาลาและสะพานลอยคนข้าม สถานีรถไฟชุมทางจิระ-ขอนแก่น ไม่สะดวกในการใช้งาน
วันจันทร์ที่ 12 กรกฎาคม 2564
การรถไฟแห่งประเทศไทยชี้แจงข้อร้องเรียน กรณีหลังคาชานชาลาและสะพานลอยคนข้าม สถานีรถไฟชุมทางจิระ-ขอนแก่น ไม่สะดวกในการใช้งาน
การรถไฟแห่งประเทศไทยชี้แจงข้อร้องเรียน เว็บไซต์ https://www.nationtv.tv/news/378828776 กรณีหลังคาชานชาลาและสะพานลอยคนข้าม สถานีรถไฟชุมทางจิระ-ขอนแก่น ไม่สะดวกในการใช้งาน วันที่ 11 กรกฎาคม 2564
ตามที่มีประเด็นข้อร้องเรียน เนชั่นทีวี ผ่านเว็บไซต์ https://www.nationtv.tv/news/378828776 กรณีหลังคาชานชาลาและสะพานลอยคนข้าม สถานีรถไฟชุมทางจิระ-ขอนแก่น ไม่สะดวกในการใช้งาน วันที่ 11 กรกฎาคม 2564 สาระสําคัญ : ประชาชน อ.บัวใหญ่ จ.นครราชสีมา ร้องเรียนปัญหาการใช้บริการสถานีรถไฟ โครงการรถไฟรางคู่ชุมทางจิระ-ขอนแก่น เนื่องจากการก่อสร้างหลังคาชานชาลาผู้โดยสารพักคอยมีความสูงและความลาดเอียงที่ไม่เหมาะสม เมื่อฝนตกหนักหรือแดดส่องชาวบ้านไม่สามารถนั่งพักคอยได้ ขณะที่สะพานลอยก็มีความสูงชันมากเกินไป ผู้สูงอายุและผู้พิการไม่สามารถมาใช้บริการรถไฟได้
กรณีหลังคาชานชาลาและสะพานลอยคนข้าม สถานีรถไฟชุมทางจิระ-ขอนแก่น ไม่สะดวกในการใช้งาน วันที่ 11 กรกฎาคม 2564 สาระสําคัญ : ประชาชน อ.บัวใหญ่ จ.นครราชสีมา ร้องเรียนปัญหาการใช้บริการสถานีรถไฟ โครงการรถไฟรางคู่ชุมทางจิระ-ขอนแก่น เนื่องจากการก่อสร้างหลังคาชานชาลาผู้โดยสารพักคอยมีความสูงและความลาดเอียงที่ไม่เหมาะสม เมื่อฝนตกหนักหรือแดดส่องชาวบ้านไม่สามารถนั่งพักคอยได้ ขณะที่สะพานลอยก็มีความสูงชันมากเกินไป ผู้สูงอายุและผู้พิการไม่สามารถมาใช้บริการรถไฟได้
สําหรับในประเด็นของสะพานลอยคนข้ามนั้น เนื่องจากสถานีเป็นชานชาลาสูงจึงมีความจําเป็นต้องก่อสร้างสะพานลอยคนข้ามเพื่ออํานวยความสะดวกในการข้ามระหว่างชานชาลา และในการออกแบบความสูงของสะพานลอยคนข้ามในโครงการก่อสร้างรถไฟทางคู่จําเป็นต้องออกแบบให้สูงจากระดับสันรางเพียงพอเพื่อให้ได้ระยะปลอดภัยที่ต้องการ ซึ่งเป็นความสูงที่เป็นมาตรฐานเผื่อไว้สําหรับการปรับเปลี่ยนเป็นระบบรถไฟฟ้าที่จะต้องมีการติดตั้งสายส่งไฟฟ้าเหนือตัวรถในอนาคต
ทั้งนี้ เนื่องจากโครงการก่อสร้างรถไฟทางคู่ ช่วง ชุมทางถนนจิระ-ขอนแก่น ได้ดําเนินการเสร็จสิ้นลงแล้วในการปรับปรุงให้มีสิ่งอํานวยความสะดวกเพิ่มเติม เช่น ที่พักผู้โดยสารที่สามารถกันแดดกันฝนได้บริเวณชาลา ตามที่ประชาชนร้องขอนั้น การรถไฟฯ สามารถพิจารณาดําเนินการได้ในภายหลัง และเนื่องจากปัจจุบันการ รฟท. อยู่ระหว่างการดําเนินโครงการก่อสร้างรถไฟทางคู่ ระยะที่ ๑ ในเส้นทางอื่นๆ อีกด้วย จึงควรจะต้องพิจารณากําหนดรูปแบบสิ่งอํานวยความสะดวกดังกล่าวให้เป็นไปในแนวทางเดียวกัน รฟท. จะรับข้อเสนอแนะดังกล่าวไว้พิจารณาดําเนินการให้มีความเหมาะสมสอดคล้องตามความต้องการของประชาชนผู้ใช้บริการต่อไป
รัฐบาลไทย-ข่าวทำเนียบรัฐบาล-รมว.ยุติธรรม ประชุมติดตามการดำเนินงานของหน่วยงานในสังกัดกระทรวงยุติธรรม ผ่านระบบการประชุมทางไกล (Video Conference)
วันพุธที่ 6 ตุลาคม 2564
รมว.ยุติธรรม ประชุมติดตามการดําเนินงานของหน่วยงานในสังกัดกระทรวงยุติธรรม ผ่านระบบการประชุมทางไกล (Video Conference)
รมว.ยุติธรรม ประชุมติดตามการดําเนินงานของหน่วยงานในสังกัดกระทรวงยุติธรรม ผ่านระบบการประชุมทางไกล (Video Conference)
ในวันพุธที่ ๖ ตุลาคม ๒๕๖๔ เวลา ๑๐.๐๐ น. ณ ห้องประชุม ๑๐ - ๐๑ ชั้น ๑๐ อาคารกระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๕/๒๕๖๔ โดยมี ว่าที่ ร.ต.ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม พร้อมด้วย นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นางอรัญญา ทองน้ําตะโก รองปลัดกระทรวงยุติธรรม พ.ต.ท.ประวุธ วงศ์สีนิล รองปลัดกระทรวงยุติธรรม และผู้บริหารของหน่วยงานในสังกัดกระทรวงยุติธรรม เข้าร่วมฯ
โดยที่ประชุมได้รับทราบสรุปการจัดงานแถลงผลการดําเนินงานของกระทรวงยุติธรรม “ยุติธรรมเชิงรุก สร้างสุขให้ประชาชน” ประจําปี ๒๕๖๔ รวมทั้งรับทราบสถานการณ์การแพร่ระบาดของโรคโควิด - ๑๙ การจัดหาวัคซีน เวชภัณฑ์และการบริหารจัดการฟ้าทะลายโจรในเรือนจํา/ทัณฑสถาน และรับทราบแนวทางการประหยัดพลังงานของหน่วยงานด้วยการใช้ระบบโซลาเซลล์ (Solar Cell)
นอกจากนี้ ที่ประชุมได้รายงานความคืบหน้าการไกล่เกลี่ยในชั้นบังคับคดี กรณีกองทุนกู้ยืมเงินเพื่อการศึกษา (กยศ.) และรายงานความคืบหน้าร่างพระราชบัญญัติป้องกันการกระทําผิดซ้ําของผู้กระทําผิดคดีอุกฉกรรจ์ที่ใช้ความรุนแรง พ.ศ. ....
รัฐบาลไทย-ข่าวทำเนียบรัฐบาล-​ปลัดกอบชัยฯ เป็นประธานการประชุมคณะกรรมการขับเคลื่อนการดำเนินงานด้านต่างประเทศ ของกระทรวงอุตสาหกรรม
วันพฤหัสบดีที่ 31 มีนาคม 2565
​ปลัดกอบชัยฯ  เป็นประธานการประชุมคณะกรรมการขับเคลื่อนการดําเนินงานด้านต่างประเทศ ของกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการขับเคลื่อนการดําเนินงานด้านต่างประเทศของกระทรวงอุตสาหกรรม
ปลัดกอบชัยฯ เป็นประธานการประชุมคณะกรรมการขับเคลื่อนการดําเนินงานด้านต่างประเทศของกระทรวงอุตสาหกรรม
วันนี้ (31 มีนาคม 2565) เวลา 09.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการขับเคลื่อนการดําเนินงานด้านต่างประเทศของกระทรวงอุตสาหกรรม โดยมี นางวรวรรณ ชิตอรุณ นายภานุวัฒน์ ตริยางกูรศรี รองปลัดกระทรวงอุตสาหกรรม และคณะกรรมการฯ เข้าร่วมประชุม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม และประชุมผ่านสื่ออิเล็กทรอนิกส์ โปรแกรม Zoom
โดยที่ประชุมได้ร่วมกันพิจารณาการดําเนินงานตามแนวทางบันทึกความเข้าใจการดําเนินการด้านเศรษฐกิจหมุนเวียนระหว่างกระทรวงอุตสาหกรรมและกระทรวงเศรษฐกิจ และการจ้างงานแห่งสาธารณรัฐฟินแลนด์ การเตรียมการของกระทรวงอุตสาหกรรมในห้วงการเป็นเจ้าภาพการประชุมเอเปคของไทย นอกจากนี้ที่ประชุมยังได้รับทราบการปรับปรุงฐานข้อมูลด้านความร่วมมือระหว่างประเทศของหน่วยงานในสังกัดกระทรวงอุตสาหกรรม ความก้าวหน้าของการพิจารณาคําขอโครงการส่งข้าราชการไปปฏิบัติหน้าที่อัครราชทูตที่ปรึกษา (ฝ่ายอุตสาหกรรม) ประจําสถานเอกอัครราชทูต ณ กรุงปักกิ่ง สาธารณรัฐประชาชนจีน และสถานเอกอัครราชทูต ณ กรุงโซล สาธารณรัฐเกาหลี การสมทบทุนกองทุน ACMECS Development Fund (ACMDF) ของญี่ปุ่น เพื่อดําเนินโครงการ ACMECS Branding Project ผลการหารือระหว่างรัฐมนตรีว่าการกระทรวงอุตสาหกรรมและรัฐมนตรีว่าการกระทรวงเศรษฐกิจ การค้าและอุตสาหกรรมญี่ปุ่น (METI) การจัดงาน New OTAGAI Forum และการมีผลใช้บังคับตามพันธกรณีความตกลงหุ้นส่วนเศรษฐกิจระดับภูมิภาค (RCEP)
รัฐบาลไทย-ข่าวทำเนียบรัฐบาล-รถไฟฟ้าชานเมืองสายสีแดง ส่งมอบความสุขต้อนรับปีเสือ
วันเสาร์ที่ 1 มกราคม 2565
รถไฟฟ้าชานเมืองสายสีแดง ส่งมอบความสุขต้อนรับปีเสือ
เสิร์ฟอาหารเช้ามื้อแรกของปีให้แก่ผู้โดยสารทั้ง 13 สถานี
วันที่ 1 มกราคม 2565 บริษัท รถไฟฟ้า ร.ฟ.ท. จํากัด (รฟฟท.) กระทรวงคมนาคม หรือผู้ให้บริการรถไฟฟ้าชานเมืองสายสีแดง จัดกิจกรรมสุดพิเศษ ส่งมอบความสุขต้อนรับปีใหม่ให้แก่ผู้โดยสาร โดยคุณสุเทพ พันธุ์เพ็ง กรรมการผู้อํานวยการใหญ่ รฟฟท.พร้อมทีมอินฟลูเอนเซอร์ นําโดย เกรซ นรินทร มิสไทยแลนด์เวิลด์ 2019 ทูตกรมสุขภาพจิต , โจ-โจ้ คู่แฝดคนขับรถไฟฟ้าโปรไฟล์พรีเมี่ยมสุดฮอตที่ได้รับการพูดถึงอย่างมากในโลกออนไลน์ และเน็ตไอดอลรวม 13 คน ออกเสิร์ฟอาหารเช้ามื้อแรกของปี ให้แก่ผู้โดยสารทั้ง 13 สถานี ตั้งแต่เวลา 06.30 น. ทั้งนี้กิจกรรมดังกล่าวจัดขึ้นภายใต้มาตรการป้องกันการแพร่ระบาดของไวรัสโควิด-19 อย่างเคร่งครัด
รถไฟฟ้าสายสีแดง ยกระดับคุณภาพชีวิตชานเมือง
รัฐบาลไทย-ข่าวทำเนียบรัฐบาล-สธ.ติดตามการควบคุมโรค การเคหะลำลูกกาคอนโดมีเนียม ปทุมธานี
วันพุธที่ 21 กรกฎาคม 2564
สธ.ติดตามการควบคุมโรค การเคหะลําลูกกาคอนโดมีเนียม ปทุมธานี
รมช.สธ. ลงพื้นที่การเคหะลําลูกกาคอนโดมีเนียม จ.ปทุมธานี ติดตามการป้องกันควบคุมโรค เบื้องต้นคณะกรรมการโรคติดต่อจังหวัดเร่งตรวจคัดกรองเชิงรุกในกลุ่มเสี่ยง กักกันผู้สัมผัสเสี่ยงสูง ทําความสะอาด และปิดบริเวณการเคหะลําลูกกาคอนโดมีเนียมเป็นการชั่วคราว
รัฐมนตรีช่วยว่าการกระทรวงสาธารณสุข ลงพื้นที่การเคหะลําลูกกาคอนโดมีเนียม จ.ปทุมธานี ติดตามการป้องกันควบคุมโรค เบื้องต้นคณะกรรมการโรคติดต่อจังหวัดเร่งตรวจคัดกรองเชิงรุกในกลุ่มเสี่ยง กักกันผู้สัมผัสเสี่ยงสูง ทําความสะอาด และปิดบริเวณการเคหะลําลูกกาคอนโดมีเนียมเป็นการชั่วคราว เป็นเวลา 7 วัน ตั้งแต่วันที่ 19-25 กรกฎาคม 2564 ให้เป็นสถานที่ป้องกันควบคุมโรค (Organize Quarantine) จํากัดวงการแพร่ระบาดป้องกันการแพร่เชื้อสู่ชุมชน
วันนี้ (21 กรกฎาคม 2564) ที่บริเวณการเคหะลําลูกกาคอนโดมีเนียม ตําบลลาดสวาย อ.ลําลูกกา จ.ปทุมธานี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นพ.สุรินทร์ สืบซึ้ง นายแพทย์สาธารณสุขจังหวัดปทุมธานี ลงพื้นที่ติดตามการดําเนินงานป้องกันควบคุมโรคโควิด 19 ที่พบการติดเชื้อเป็นกลุ่มก้อน ดร.สาธิตกล่าวว่า สถานการณ์การแพร่ระบาดโควิด 19 จ.ปทุมธานี พบผู้ติดเชื้อเป็นกลุ่มก้อนในการเคหะลําลูกกาคอนโดมีเนียม ผู้พักอาศัยส่วนใหญ่เป็นครอบครัวและเป็นแรงงานต่างด้าวกว่าร้อยละ 40 มีความเสี่ยงที่จะแพร่เชื้อไปในชุมชนใกล้เคียง จําเป็นต้องมีมาตรการเพื่อควบคุมโรคโดยเร็ว เบื้องต้นได้ตรวจคัดกรองเชิงรุกจํานวน 100 คน พบผู้ติดเชื้อ 30 ราย มีผู้สัมผัสเสี่ยงสูงกว่า100 คน และจะเร่งตรวจเชิงรุก ให้ได้ทั้ง 1,000 คนภายในวันศุกร์นี้
ดร.สาธิตกล่าวต่อว่า คณะกรรมการโรคติดต่อ​จังหวัดปทุมธานี โดยผู้ว่าราชการจังหวัด​ในฐานะคณะกรรมการโรคติดต่อ​จังหวัด ให้สํานักงานสาธารณสุขจังหวัดปทุมธานี ร่วมกับหน่วยงานในพื้นที่ดําเนินการควบคุมโรค ปิดบริเวณการเคหะลําลูกกาคอนโดมีเนียมเป็นการชั่วคราว เป็นเวลา 7 วัน ตั้งแต่วันที่ 19-25 กรกฎาคม 2564 โดยห้ามบุคคลเข้า-ออกพื้นที่ ห้ามเคลื่อนย้ายแรงงานต่างด้าว เว้นแต่ได้รับอนุญาตจากเจ้าพนักงานควบคุมโรคหรือเจ้าหน้าที่ที่ได้รับมอบหมาย เร่งทําความสะอาด ฉีดพ่นยาฆ่าเชื้อ และจัดตั้งเป็นสถานที่ป้องกันและควบคุมโรค (Organize Quarantine) แยกตัวกลุ่มสัมผัสเสี่ยงสูง และผู้ติดเชื้อที่ไม่มีอาการรุนแรงมาดูแล เพื่อจํากัดวงการแพร่ระบาดและป้องกันการแพร่เชื้อสู่คนในครอบครัวและชุมชนใกล้เคียง
“ขณะนี้มีการระบาดค่อนข้างรุนแรง มีผู้ติดเชื้อจํานวนมาก ทําให้บุคลากรทางการแพทย์รับภาระงานหนักมาก มีความเหนื่อยล้า ต้องขอความร่วมมือทุกภาคส่วนรวมถึงประชาชน ให้เข้มมาตรการป้องกันตนเอง ครอบครัว และชุมชน เพื่อช่วยกันควบคุมสถานการณ์ให้จํานวนผู้ติดเชื้อลดลงมาให้ได้ เชื่อว่าความร่วมมือของพวกเราทุกคนจะทําให้สถานการณ์ดีขึ้น” ดร.สาธิตกล่าว
ทั้งนี้ ระบบการดูแลผู้ติดเชื้อของจังหวัดปทุมธานี ผู้ติดเชื้อที่ไม่มีอาการจะเข้าสู่การแยกกักตัวที่บ้าน (Home Isolation)หากอาการเปลี่ยนแปลงจะส่งไปโรงพยาบาลสนาม ซึ่งมี 4 แห่ง ได้แก่ โรงพยาบาลมหาวิทยาลัยเทคโนโลยีราชมงคลธัญบุรี, โรงพยาบาลสนามเฉลิมพระเกียรติธัญบุรี, รพ.สนามวิทยาลัยการอาชีวศึกษาปทุมธานี และโรงพยาบาลสนามตลาดไทย หากอาการรุนแรงจะส่งไปยังโรงพยาบาลเครือข่าย อาทิ โรงพยาบาลปทุมธานี โรงพยาบาลธัญบุรี
รัฐบาลไทย-ข่าวทำเนียบรัฐบาล-รัฐบาลเพิ่มประโยชน์สิทธิบัตรทองเข้าถึงกัญชาทางการแพทย์
วันอังคารที่ 24 พฤษภาคม 2565
รัฐบาลเพิ่มประโยชน์สิทธิบัตรทองเข้าถึงกัญชาทางการแพทย์
วันจันทร์ที่ 23 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเพิ่มสิทธิประโยชน์แก่ประชาชนสิทธิบัตรทองให้เข้าถึงการรักษาโรคด้วยกัญชา โดยเพิ่มยาแผนไทยที่มีส่วนผสมกัญชาในบัญชียาหลักแห่งชาติด้านสมุนไพร จํานวน 3 รายการ ประกอบด้วย 1.ยาแก้ลมแก้เส้นช่วยให้นอนหลับและเจริญอาหาร 2.ยาศุขไสยาศน์แก้ลมเปลี่ยวดํา เป็นยาเสริมในการฟื้นฟูอัมพฤกษ์ อัมพาต และ 3.ยาทําลายพระสุเมรุ แก้ลมในเส้น บรรเทาอาการปวดกล้ามเนื้อที่มีอาการมือเท้าชา โดยก่อนหน้านี้ได้บรรจุน้ํามันและสารสกัดกัญชาขององค์การเภสัชกรรม ทั้งสูตรที่มี THC เด่น สูตร CBD เด่น และสูตรที่มีสารทั้ง 2 ตัวสัดส่วน 1:1 ในบัญชียาหลักแห่งชาติด้านสมุนไพรเพื่อใช้ดูแลผู้ป่วยโรคมะเร็ง ไมเกรน พาร์กินสัน และผู้ป่วยลมชัก เพื่อให้ประชาชนเข้าถึงกัญชาทางการแพทย์ได้อย่างปลอดภัยและมีประสิทธิภาพ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ข้อสั่งการของนายกรัฐมนตรี เกี่ยวกับข้อเสนอแนะของคณะกรรมการตรวจสอบการดำเนินการ ตามกฎหมายว่าด้วยการอภัยโทษ
วันพฤหัสบดีที่ 20 มกราคม 2565
ข้อสั่งการของนายกรัฐมนตรี  เกี่ยวกับข้อเสนอแนะของคณะกรรมการตรวจสอบการดําเนินการ  ตามกฎหมายว่าด้วยการอภัยโทษ
ข้อสั่งการของนายกรัฐมนตรี เกี่ยวกับข้อเสนอแนะของคณะกรรมการตรวจสอบการดําเนินการ ตามกฎหมายว่าด้วยการอภัยโทษ
วันที่ 19 มกราคม 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีข้อสั่งการเกี่ยวกับข้อเสนอแนะของคณะกรรมการตรวจสอบการดําเนินการตามกฎหมายว่าด้วยการอภัยโทษ ดังนี้
ตามที่นายกรัฐมนตรีมีคําสั่งสํานักนายกรัฐมนตรี ที่ 337/2564 ลงวันที่ 16 ธันวาคม 2564 แต่งตั้งคณะกรรมการตรวจสอบการดําเนินการตามกฎหมายว่าด้วยการอภัยโทษ (คณะกรรมการ) ขึ้นดําเนินการตรวจสอบการดําเนินการในเรื่องดังกล่าวและเสนอแนะแนวทางการดําเนินการที่เหมาะสมนั้น
คณะกรรมการได้รายงานผลการตรวจสอบและมีข้อเสนอแนะต่อนายกรัฐมนตรีภายในระยะเวลาที่กําหนด สรุปความได้ว่า การขอพระราชทานอภัยโทษทุกครั้งที่ผ่านมาดําเนินการตามแนวทางเดียวกัน อย่างไรก็ดี ได้มีข้อเสนอแนะให้หน่วยงานที่รับผิดชอบ โดยเฉพาะกระทรวงยุติธรรม รับไปดําเนินการ ไม่ว่าจะเป็นการกําหนดหลักเกณฑ์ในการอภัยโทษ การเว้นช่วงเวลาในการอภัยโทษ การกําหนดสัดส่วนการลดโทษ การกําหนดระยะเวลาปลอดภัย การกําหนดหลักเกณฑ์สําหรับการอภัยโทษเฉพาะสําหรับฐานความผิดบางฐาน รวมทั้งการแต่งตั้งคณะกรรมการตรวจสอบผู้ซึ่งจะได้รับพระราชทานอภัยโทษ
นายกรัฐมนตรีพิจารณาแล้ว ได้มีข้อสั่งการให้กระทรวงยุติธรรมรับข้อเสนอแนะของคณะกรรมการไปพิจารณาดําเนินการให้เป็นรูปธรรมโดยเร็ว เพื่อให้การขอพระราชทานอภัยโทษในวโรกาสสําคัญที่จะมีขึ้นต่อไป เป็นไปโดยปราศจากข้อห่วงกังวลของสาธารณชน ในกรณีต้องมีการแก้ไขเพิ่มเติมพระราชบัญญัติราชทัณฑ์หรือกฎระเบียบใดให้เป็นไปตามหลักการนี้ก็ขอให้เสนอมาด้วย และได้มีข้อสั่งการให้กระทรวงยุติธรรมพิจารณาเพิ่มเติมในประเด็นดังต่อไปนี้ด้วย
1. ผู้อยู่ในข่ายจะได้รับการเสนอชื่อเพื่อขอรับพระราชทานอภัยโทษควรต้องให้ความสําคัญแก่ทัศนคติหรือความสํานึกผิดชอบชั่วดีในความผิดที่ตนได้กระทําลง และการกระตือรือร้นเต็มใจจะกลับตนเป็นพลเมืองดีของสังคมมากกว่าการเป็นผู้มีความประพฤติเรียบร้อยหรือไม่ก่อความวุ่นวายในระหว่างต้องโทษซึ่งโดยปกติผู้ต้องโทษต้องปฏิบัติตามหลักเกณฑ์ที่กําหนดไว้สําหรับผู้ต้องโทษอยู่แล้ว ซึ่งจะต้องพิจารณาเป็นรายกรณีไป และบุคคลดังกล่าวควรต้องรับโทษตามคําพิพากษาอันถึงที่สุดมาแล้วไม่น้อยกว่า 1 ใน 3 และสัดส่วนการลดโทษนั้น ควรเสนอลดโทษไม่เกิน 1 ใน 4 ทั้งนี้ เพื่อให้การลงโทษอาญาแก่ผู้กระทําความผิดเป็นไปตามเจตนารมณ์ของหลักการลงโทษอาญาที่เป็นสากล และเพื่อรักษาความปลอดภัยของสังคม
2. ปรับปรุงกระบวนการจัดชั้นและเลื่อนชั้นนักโทษ การตรวจสอบรายชื่อ รวมทั้งพฤติกรรมที่แสดงให้เห็นถึงความสํานึกผิดชอบชั่วดีของผู้จะเสนอชื่อ เพื่อรับพระราชทานอภัยโทษ โดยให้พนักงานอัยการหรือศาลเข้ามามีส่วนร่วมในการประเมินพฤติกรรมและให้ความเห็นประกอบด้วย
3. ให้กระทรวงยุติธรรม/กรมราชทัณฑ์ นําเสนอแนวปฏิบัติ/ปรับปรุงกฎระเบียบตามข้อ 1, 2 นําเสนอให้ นายกรัฐมนตรี/คณะรัฐมนตรี ทราบโดยเร็วที่สุด ให้มีความพร้อมดําเนินการ อย่างมีประสิทธิภาพ รัดกุม รอบคอบ และโปร่งใส เพื่อไม่ให้เกิดเป็นข้อวิพากษ์วิจารณ์ขึ้นในสังคมเหมือนอย่างที่ผ่านมาเป็นอันขาด
รัฐบาลไทย-ข่าวทำเนียบรัฐบาล-โฆษกรัฐบาลแจง รัฐบาลพร้อมชี้แจงทุกข้อกล่าวหา หลังฝ่ายค้านโวข้อมูลแน่น พร้อมล้มรัฐบาล ดักคอถ้าหลักฐานฟังไม่ขึ้น ทุกข้อกล่าวหาต้องแสดงความรับผิดชอบ ย้ำนายกฯ ไม่ปล่อยให้เกิดทุจริตในรัฐบาลชุดนี้แน่นอน
วันอังคารที่ 31 สิงหาคม 2564
โฆษกรัฐบาลแจง รัฐบาลพร้อมชี้แจงทุกข้อกล่าวหา หลังฝ่ายค้านโวข้อมูลแน่น พร้อมล้มรัฐบาล ดักคอถ้าหลักฐานฟังไม่ขึ้น ทุกข้อกล่าวหาต้องแสดงความรับผิดชอบ ย้ํานายกฯ ไม่ปล่อยให้เกิดทุจริตในรัฐบาลชุดนี้แน่นอน
โฆษกรัฐบาลแจง รัฐบาลพร้อมชี้แจงทุกข้อกล่าวหา หลังฝ่ายค้านโวข้อมูลแน่น พร้อมล้มรัฐบาล ดักคอถ้าหลักฐานฟังไม่ขึ้น ทุกข้อกล่าวหาต้องแสดงความรับผิดชอบ ย้ํานายกฯ ไม่ปล่อยให้เกิดทุจริตในรัฐบาลชุดนี้แน่นอน
นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่ นพ.ชลน่าน ศรีแก้ว ส.ส.น่าน พรรคเพื่อไทย ระบุว่า การอภิปรายไม่ไว้วางใจ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม รวมถึงรัฐมนตรีร่วมรัฐบาลครั้งนี้ พรรคฝ่ายค้านได้รับข้อมูลจากหลายฝ่าย อาจส่งผลให้รัฐมนตรีหลายคนหลุดจากตําแหน่งได้ว่า การอภิปรายไม่ไว้วางใจเป็นหน้าที่ของฝ่ายค้านในการตรวจสอบรัฐบาล หากมีข้อมูล ข้อเท็จจริงใดๆ ก็สามารถนํามาแสดงต่อที่ประชุมสภาฯ ได้ รัฐบาลพร้อมที่จะชี้แจงอยู่แล้ว เพราะไม่มีการทุจริตใดๆ ทั้งด้านเศรษฐกิจ สังคม และสาธารณสุข แต่หากข้อมูลที่นํามาอภิปรายไร้นํา้หนัก ข้อเท็จจริงฟังไม่ขึ้น เป็นเพียงแค่ข้อกล่าวหาลอยๆ นั้น ฝ่ายค้านก็ต้องแสดงความรับผิดชอบด้วย ยืนยันว่า รัฐบาลไม่เคยใช้กลไกของรัฐในการปกปิดความผิดหรือลอยตัวเหนือปัญหา
นายธนกร กล่าวอีกว่า ส่วนกรณีที่อ้างว่า มีภาคเอกชนเอ่ยปากว่า ทุกโครงการของรัฐนั้นต้องหักร้อยละ 35 เก็บไปให้ใคร ผู้มีอํานาจคนไหนรับผลประโยชน์จากโครงการรัฐนั้น ขอให้ฝ่ายค้านนําหลักฐานมาแสดงได้เลย อย่าพูดลอยๆ จนสร้างความสับสนให้กับประชาชน และผู้ที่ถูกกล่าวหาจะได้ชี้แจงและทําความเข้าใจ โดยรัฐบาลจะใช้โอกาสนี้ในการชี้แจงข้อเท็จจริงเพื่อให้ประชาชนได้รับทราบด้วย ยืนยันว่า นายกรัฐมนตรีจะไม่ปล่อยให้มีการทุจริตเกิดขึ้นในรัฐบาลชุดนี้อย่างแน่นอน
............................................
รัฐบาลไทย-ข่าวทำเนียบรัฐบาล- ​โฆษกรัฐบาลเผย "นายกฯ" พอใจ Phuket Sandbox ตั้งแต่เปิดโครงการ ฯ มีนักท่องเที่ยวต่างประเทศเดินทางมาเที่ยวแล้วกว่า 3.3 แสนคน เม็ดเงินหมุนเวียนทางเศรษฐกิจกว่า 4.3 หมื่นล้านบาท
วันพุธที่ 23 กุมภาพันธ์ 2565
​โฆษกรัฐบาลเผย "นายกฯ" พอใจ Phuket Sandbox ตั้งแต่เปิดโครงการ ฯ มีนักท่องเที่ยวต่างประเทศเดินทางมาเที่ยวแล้วกว่า 3.3 แสนคน เม็ดเงินหมุนเวียนทางเศรษฐกิจกว่า 4.3 หมื่นล้านบาท
​โฆษกรัฐบาลเผย "นายกฯ" พอใจ  Phuket Sandbox ตั้งแต่เปิดโครงการ ฯ มีนักท่องเที่ยวต่างประเทศเดินทางมาเที่ยวแล้วกว่า 3.3 แสนคน  เม็ดเงินหมุนเวียนทางเศรษฐกิจกว่า 4.3 หมื่นล้านบาท   ย้ําทุกฝ่ายต้องปฏิบัติตามมาตรการฯ ควบคุมโควิด-19 อย่างเคร่งครัด
วันนี้ 23 ก.พ. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมพอใจการดําเนินโครงการ Phuket Sandbox ที่มีนักท่องเที่ยวให้ความสนใจขยับเพิ่มเรื่อยๆ ตามลําดับ ซึ่งเป็นสัญญาณที่ดีที่จะช่วยกระตุ้นเศรษฐกิจด้านการท่องเที่ยวมากขึ้นโดยยอดรวมนักท่องเที่ยวตั้งแต่เปิดโครงการ ฯ เมื่อวันที่ 1 ก.ค. 64 จนถึงปัจจุบัน (ข้อมูล ณ 22 ก.พ.65) มีนักท่องเที่ยวเดินทางมาเที่ยวแล้วกว่า 333,784 คน สร้างรายได้ให้ภูเก็ตในทางตรงกว่า 18,000 ล้านบาท และทําให้มีเงินหมุนเวียนทางเศรษฐกิจกว่า 43,000 ล้านบาท
นายธนกรฯ กล่าวว่า ถือเป็นผลสําเร็จของรัฐบาล และทุกภาคส่วน รวมถึงประชาชนทุกคน ที่ได้ร่วมมือร่วมใจช่วยกันสร้างความเชื่อมั่น จนทําให้นักท่องเที่ยวต่างประเทศ สนใจเดินทางมาท่องเที่ยว อย่างไรก็ตาม นายกรัฐมนตรี ขอให้ทุกฝ่ายทั้งระดับจังหวัด ระดับท้องถิ่นปฎิบัติตามมาตรการอย่างเคร่งครัด ร่วมกันเป็นเจ้าบ้านที่ดี เพื่อให้ชาวต่างชาติเดินทางเข้ามาภูเก็ตและประเทศไทยมากขึ้น
"นายกรัฐมนตรี กําชับอยู่เสมอเรื่องการท่องเที่ยวขอให้ทุกภาคส่วนร่วมกันพลิกวิกฤติให้เป็นโอกาส สร้างความเชื่อมั่น ให้การท่องเที่ยวกลับมาคึกคัก สร้างรายได้ให้กับประเทศ พร้อมกับเตรียมมาตรการรองรับสถานการณ์การแพร่ระบาดโควิด-19 ไม่เกิดผลกระทบขึ้นต่อนักท่องเที่ยวและคนไทย" นายธนกรฯ กล่าว
-----------------------------------
รัฐบาลไทย-ข่าวทำเนียบรัฐบาล-กระทรวงยุติธรรม ให้การต้อนรับคณะกรรมาธิการวิสามัญพิจารณาศึกษาปัญหายาเสพติด แนวทางการจัดตั้งศูนย์บำบัดยาเสพติด
วันอังคารที่ 14 ธันวาคม 2564
กระทรวงยุติธรรม ให้การต้อนรับคณะกรรมาธิการวิสามัญพิจารณาศึกษาปัญหายาเสพติด แนวทางการจัดตั้งศูนย์บําบัดยาเสพติด
กระทรวงยุติธรรม ให้การต้อนรับคณะกรรมาธิการวิสามัญพิจารณาศึกษาปัญหายาเสพติด แนวทางการจัดตั้งศูนย์บําบัดยาเสพติด
ในวันจันทร์ที่ ๑๓ ธันวาคม ๒๕๖๔ เวลา ๑๐.๐๐ น. ณ ห้องประชุม ๑๐ - ๐๑ ชั้น ๑๐ อาคารกระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม ให้การต้อนรับ พลตํารวจเอก ยงยุทธ เทพจํานงค์ ประธานคณะกรรมาธิการวิสามัญพิจารณาศึกษาปัญหายาเสพติด แนวทางการจัดตั้งศูนย์บําบัดยาเสพติด การป้องกันและแก้ไขปัญหายาเสพติดอย่างเป็นระบบ สภาผู้แทนราษฎร พร้อมคณะกรรมาธิการวิสามัญพิจารณาศึกษาปัญหายาเสพติดฯ ในโอกาสเดินทางศึกษาดูงาน เรื่อง “การสร้างภูมิคุ้มกันยาเสพติดด้วยกระบวนการพัฒนาทักษะสมอง (EF)” โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม พร้อมทั้งผู้บริหาร และเจ้าหน้าที่ที่เกี่ยวข้องในสังกัดกระทรวงยุติธรรม เข้าร่วม เพื่อปรึกษาหารือเกี่ยวกับการขับเคลื่อนและสร้างภูมิคุ้มกันยาเสพติดด้วยกระบวนการพัฒนาสมอง (EF) ให้แก่เด็กตั้งแต่ปฐมวัย
การศึกษาดูงานในครั้งนี้ รมว.ยุติธรรม ได้ร่วมประชุมกับคณะกรรมาธิการฯ และหน่วยงานที่เกี่ยวข้อง ในการนําเสนอ "ข้อสังเกตของคณะกรรมาธิการเกี่ยวกับการขับเคลื่อนและสร้างภูมิคุ้มกันยาเสพติดด้วยกระบวนการพัฒนาทักษะสมอง (EF) ให้แก่เด็กตั้งแต่ปฐมวัย รวมทั้งหารือ และแลกเปลี่ยนความคิดเห็นเกี่ยวกับการป้องกันและแก้ไขปัญหายาเสพติด ตลอดจนปัญหาและอุปสรรคในการดําเนินงานด้านการบําบัด ป้องกันและแก้ไขปัญหายาเสพติด
รัฐบาลไทย-ข่าวทำเนียบรัฐบาล-ผู้ตรวจราชการกระทรวงดิจิทัลฯ ประชุมหารือจัดทำแผนตรวจราชการ ปี 65
วันอังคารที่ 30 พฤศจิกายน 2564
ผู้ตรวจราชการกระทรวงดิจิทัลฯ ประชุมหารือจัดทําแผนตรวจราชการ ปี 65
ผู้ตรวจราชการกระทรวงดิจิทัลฯ ประชุมหารือจัดทําแผนตรวจราชการ ปี 65
เมื่อวันที่ 30 พ.ย.64 นางสาวสุกันยาณี ยะวิญชาญ ผู้ตรวจราชการกระทรวงดิจิทัลเพื่อเศรษฐกิจและสังคม เป็นประธานการประชุมหารือเพื่อจัดทําแผนการตรวจราชการของผู้ตรวจราชการกระทรวงดิจิทัลเพื่อเศรษฐกิจและสังคม ประจําปีงบประมาณ พ.ศ.2565 เพื่อเป็นกรอบแนวทางในการติดตาม ชี้แจง แนะนําหรือทําความเข้าใจกับส่วนราชการ รัฐวิสาหกิจ และหน่วยงานในสังกัดกระทรวงฯ รวมทั้งเร่งรัดการดําเนินงานแผนงาน/โครงการตามนโยบายรัฐบาลและนโยบายกระทรวง ตลอดจนการปฏิบัติงานตามภารกิจของกระทรวงดิจิทัลเพื่อเศรษฐกิจและสังคม ให้มีประสิทธิภาพและเกิดประโยชน์สูงสุด เป็นไปตามหลักการบริหารกิจการบ้านเมืองที่ดี โดยได้พิจารณากําหนดแผนงาน/โครงการสําคัญภายใต้ยุทธศาสตร์กระทรวงฯ ทั้ง 7 ยุทธศาสตร์ เพื่อบรรจุในแผนการตรวจราชการฯ ดังกล่าว ประกอบด้วย ยุทธศาสตร์ที่ ๑ พัฒนาโครงสร้างพื้นฐานดิจิทัลของประเทศ ได้แก่ โครงการบริการอินเทอร์เน็ตสาธารณะสู่ชุมชน ยุทธศาสตร์ที่ ๒ เพิ่มศักยภาพการแข่งขันของประเทศโดยการใช้เทคโนโลยีและนวัตกรรมดิจิทัล ได้แก่ โครงการยกระดับเมืองน่าอยู่ เมืองทันสมัย เพื่อคนไทยเท่าเทียมและเท่าทัน ยุทธศาสตร์ที่ ๓ ยกระดับคุณภาพชีวิตของประชาชนด้วยเทคโนโลยีดิจิทัล ได้แก่ โครงการยกระดับศูนย์การเรียนรู้ ICT ชุมชนสู่ศูนย์ดิจิทัลชุมชน ยุทธศาสตร์ที่ ๔ ส่งเสริมการให้บริการแก่ประชาชน ภาครัฐ และภาคเอกชนในรูปแบบดิจิทัล ได้แก่ โครงการจัดทําบัญชีข้อมูลภาครัฐ (Government Data Catalog) ยุทธศาสตร์ที่ ๕ พัฒนากําลังคนให้พร้อมเข้าสู่ยุคดิจิทัล ได้แก่ โครงการเรียนโค้ดดิ้งพัฒนา STEM ยุทธศาสตร์ที่ ๖ สร้างและส่งเสริมความเชื่อมั่นในการใช้เทคโนโลยีดิจิทัล ได้แก่ โครงการพัฒนาบริการโครงสร้างพื้นฐานและความมั่นคงปลอดภัยด้านดิจิทัล กิจกรรม ให้บริการเฝ้าระวังภัยคุกคามไซเบอร์ให้กับบริการออนไลน์ภาครัฐ และจัดการเหตุการณ์ภัยคุกคามไซเบอร์ให้กับโครงสร้างพื้นฐานสําคัญทางสารสนเทศ (CII) เพื่อเพิ่มความเชื่อมั่นในการให้บริการ โดยทํางานร่วมกับหน่วยงานของรัฐ/เอกชน และ ยุทธศาสตร์ที่ ๗ ส่งเสริมเศรษฐกิจและสังคมที่เป็นมิตรต่อสิ่งแวดล้อมด้วยเทคโนโลยีดิจิทัล ได้แก่ โครงการปรับปรุงและเพิ่มประสิทธิภาพการตรวจวัดข้อมูลอุตุนิยมวิทยาระดับอําเภอให้เป็นระบบอัตโนมัติ
***************************
รัฐบาลไทย-ข่าวทำเนียบรัฐบาล-ไอแบงก์ ร่วมพิธีอำนวยพรส่งผู้เดินทางไปประกอบพิธีฮัจญ์เที่ยวบินแรก ประจำปี 65 ณ สนามบินสุวรรณภูมิ
วันศุกร์ที่ 1 กรกฎาคม 2565
ไอแบงก์ ร่วมพิธีอํานวยพรส่งผู้เดินทางไปประกอบพิธีฮัจญ์เที่ยวบินแรก ประจําปี 65 ณ สนามบินสุวรรณภูมิ
ธนาคารอิสลามแห่งประเทศไทย (ไอแบงก์) ร่วมพิธีส่งและอํานวยพรแก่ผู้เดินทางไปประกอบพิธีฮัจย์ ประจําปี 2565 ที่อาคารผู้โดยสารขาออก ท่าอากาศยานสุวรรณภูมิ
เมื่อวันที่ 1 กรกฎาคม 2565 เวลา 01.30 น. นายวุฒิชัย สุระรัตน์ชัย กรรมการและผู้จัดการ ธนาคารอิสลามแห่งประเทศไทย (ไอแบงก์) ร่วมพิธีส่งและอํานวยพรแก่ผู้เดินทางไปประกอบพิธีฮัจย์ ประจําปี 2565 ที่อาคารผู้โดยสารขาออก ท่าอากาศยานสุวรรณภูมิ การจัดพิธีในครั้งนี้ ได้รับเกียรติจาก นายสุทธิพงษ์ จุลเจริญ ปลัดกระทรวงมหาดไทย เป็นประธานในพิธี พร้อมด้วย HE.Essam Saleh H.Algetale อุปทูตราชอาณาจักรซาอุดีอาระเบีย ประจําประเทศไทย กล่าวอวยพรและแสดงความยินดี และอาจารย์อรุณ บุญชม ประธานคณะผู้ทรงคุณวุฒิจุฬาราชมนตรี ผู้แทนจุฬาราชมนตรี กล่าวอวยพรและนําขอดุอา กับผู้เดินทางประกอบพิธีฮัจญ์
การประกอบพิธีฮัจญ์ เป็นศาสนกิจอันสําคัญยิ่งของศาสนาอิสลาม ที่กําหนดให้ผู้ศรัทธาทั้งชายและหญิงผู้ที่มีความพร้อม ในด้านร่างกาย ทรัพย์สิน ต้องเดินทางไปประกอบพิธีฮัจญ์ ที่นครมักกะห์ ประเทศซาอุดิอาระเบีย อย่างน้อยหนึ่งครั้งในชีวิต ซึ่งปีนี้มีพี่น้องมุสลิมทั่วโลก มากกว่า 1,000,000 คน จาก 180 ประเทศร่วมพิธีฮัจญ์ ทางไอแบงก์ตระหนักถึงความสําคัญดังกล่าว ได้ร่วมให้การส่งเสริมสนับสนุน และอํานวยความสะดวกในการเดินทางไปประกอบพิธีฮัจย์เป็นประจําต่อเนื่องทุกปี โดยในปีนี้ไอแบงก์สนับสนุนอาหารว่างและน้ําดื่มให้กับผู้เดินทาง ณ จุดส่งท่าอากาศยานสุวรรณภูมิ ตลอดจนจัดเตรียมน้ําดื่ม ไอแบงก์ ณ ท่าอากาศยานนานาชาติหาดใหญ่ และท่าอากาศยานนราธิวาส อีกด้วย
รัฐบาลไทย-ข่าวทำเนียบรัฐบาล-กรมบัญชีกลางออกแนวทางการใช้ลายมือชื่ออิเล็กทรอนิกส์
วันพฤหัสบดีที่ 17 มิถุนายน 2564
กรมบัญชีกลางออกแนวทางการใช้ลายมือชื่ออิเล็กทรอนิกส์
กรมบัญชีกลางออกแนวทางการใช้ลายมือชื่ออิเล็กทรอนิกส์ เป็นทางเลือกให้หน่วยงานของรัฐนําไปใช้ในกระบวนการจัดซื้อจัดจ้าง เพิ่มความคล่องตัว ลดขั้นตอน สะดวกและรวดเร็ว
นายประภาศ คงเอียด อธิบดีกรมบัญชีกลาง เปิดเผยว่า ปัจจุบันหน่วยงานของรัฐได้นําระบบอิเล็กทรอนิกส์มาใช้มากขึ้น เพื่อความสะดวก คล่องตัว ลดขั้นตอนในการดําเนินงาน และลดการใช้กระดาษ เช่น ระบบการอนุมัติ การอนุญาต หรือการลงลายมือชื่ออิเล็กทรอนิกส์ เป็นต้น อีกทั้งปัจจุบันหน่วยงานของรัฐได้ให้เจ้าหน้าที่ของรัฐปฏิบัติงานนอกสถานที่ตั้ง ซึ่งอาจส่งผลให้หน่วยงานของรัฐไม่สามารถดําเนินการให้เป็นไปตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ได้ เช่น กรณีการรับข้อเสนอของผู้ประกอบการบางวิธีที่กําหนดให้ยื่นข้อเสนอโดยตรงต่อหน่วยงานของรัฐ โดยไม่ผ่านทางระบบจัดซื้อจัดจ้างภาครัฐด้วยอิเล็กทรอนิกส์ (e - GP) และการลงนามในสัญญา เป็นต้น ดังนั้น เพื่อให้การดําเนินการจัดซื้อจัดจ้างของหน่วยงานของรัฐ สามารถดําเนินการได้อย่างสะดวก รวดเร็ว เป็นการลดภาระให้แก่หน่วยงานของรัฐ และสอดคล้องกับพระราชบัญญัติว่าด้วยธุรกรรมทางอิเล็กทรอนิกส์ พ.ศ. 2544 และที่แก้ไขเพิ่มเติม คณะกรรมการวินิจฉัยปัญหาการจัดซื้อจัดจ้าง และการบริหารพัสดุภาครัฐ (คณะกรรมการวินิจฉัย) โดยได้รับมอบหมายจากคณะกรรมการนโยบายการจัดซื้อจัดจ้างและการบริหารพัสดุภาครัฐ จึงอาศัยอํานาจตามมาตรา 24 วรรคหนึ่ง (6) ประกอบมาตรา 29 วรรคหนึ่ง (7) แห่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 กําหนดแนวทางปฏิบัติการใช้ลายมือชื่ออิเล็กทรอนิกส์ในกระบวนการจัดซื้อจัดจ้าง ซึ่งประกอบด้วย ขั้นตอนการจัดทําร่างขอบเขตของงานหรือรายละเอียดคุณลักษณะของพัสดุ การเชิญชวนและการยื่นข้อเสนอ การพิจาณาผลและการจัดทํารายงานผลการพิจารณาการรายงานผลการพิจารณาต่อหัวหน้าหน่วยงานของรัฐเพื่อพิจารณาให้ความเห็นชอบ การเสนอขออนุมัติสั่งซื้อหรือสั่งจ้างต่อผู้มีอํานาจ การประกาศผลผู้ชนะหรือผู้ได้รับการคัดเลือก การเสนอรายงานผลการตรวจรับพัสดุต่อหัวหน้าหน่วยงานของรัฐ การทําสัญญา และการตรวจรับพัสดุ
“สําหรับแนวทางปฏิบัติการใช้ลายมือชื่ออิเล็กทรอนิกส์ในการจัดซื้อจัดจ้าง ถือเป็นอีกหนึ่งทางเลือกสําหรับหน่วยงานของรัฐ มีวัตถุประสงค์เพื่อให้ขั้นตอนการดําเนินการตามกระบวนการจัดซื้อจัดจ้างมีความสะดวก รวดเร็ว ลดการใช้กระดาษและทรัพยากรธรรมชาติที่ไม่จําเป็น ทั้งนี้ สามารถศึกษาแนวทางและรายละเอียดเพิ่มเติมได้ ตามหนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ ที่ กค (กวจ) 0405.2/ว 348 ลงวันที่ 14 มิถุนายน 2564 และหากมีข้อสงสัยสามารถสอบถามรายละเอียดเพิ่มเติมได้ที่ Call Center กรมบัญชีกลาง หมายเลข 02 270 6400 ในวัน เวลาราชการ” อธิบดีกรมบัญชีกลาง กล่าว